open-index/open-wikipedia-markdown huggingface dataset:
நாக. பத்மநாதன்

**நாக. பத்மநாதன்** ஈழத்து எழுத்தாளர். தமிழீழ விடுதலைப் போராட்ட நிகழ்வுகளை இலக்கியமாக்கும் பணியில் போராளிகளுடனேயே வாழ்ந்து கொண்டிருந்து  பங்களிப்பவர். 
இவரது படைப்புகள் சிரித்திரன், சுடர், வெளிச்சம், சாளரம், ஆதாரம் போன்ற இதழ்களிலும் பிரசுமாகியுள்ளன.

## வெளி வந்த நூல்கள்
* *வள்ளுவர் வழியில், வீரம் மானம்* (1992, தமிழ்த்தாய் வெளியீடு)
* *அதிர்ச்சி நோய் எமக்கல்ல* (உருவகக் கதைள், 1993, தமிழ்த்தாய் வெளியீடு)

## வெளி இணைப்புகள்
* அதிர்ச்சி நோய் எமக்கல்ல நூலகத்தில்

பகுப்பு:ஈழத்து எழுத்தாளர்கள்
பகுப்பு:புங்குடுதீவு நபர்கள்
தாம் தூம்

***தாம் தூம்*** (*Dhaam Dhoom*) 2008 வெளிவந்த தமிழ்த் திரைப்படம்.  இது சண்டையும் காதலும் கலந்த படம்.  இந்தப் படத்தை மறைந்த ஜீவா எழுதி இயக்கினார்.  இதில் ஜெயம் ரவி, லட்சுமி ராய், கங்கனா ரனாத், ஜெயராம், ஸ்ரீநாத் ஆகியோர் நடித்துள்ளனர். இசையமைப்பாளர் ஹாரிஸ் ஜெயராஜ் ஆவார்.

## கதைசுருக்கம்
இந்த படத்தின் கதை திருமணம் நிச்சயக்கப்பட்ட மருத்துவர் கெளதம் சுப்பரமணியம் ஒரு மருத்துவ மாநாட்டுக்காக உருசியா செல்கிறார்.  அங்கே அவர் ஒர் அழகியை கொலை செய்தாக குற்றம் சாட்டப்படுகிறார்.  கைதாகி மொழிதெரியாமல் துன்பப்படுகிறார்.  அவருக்கு சார்பாக ஒரு தமிழ் தெரிந்த வழக்கறிஞர் வாதாட நியமிக்கப்படுகிறார்.  ஆனால் ஆதார சூழ்நிலைகள் அவரை குற்றவாளியாக காண்பிக்கின்றன.  அவர் காவல்துறையிடம், அவர்மீது கொலைக் குற்றம் சாட்டியவர்களிடம் இருந்து தப்பி ஓடுகிறார்.  எப்படி இதில் இருந்து அவர் மீள்கிறார்?  இந்த கொலையில் இருந்து தப்ப இந்திய தூதரகம் உதவியதா?  அவர் தமது காதலியுடன் மீண்டும் இணைவாரா?  இவையே கதையின் இழைகள்.

## தயாரிப்பு
இந்தப் படத்தின் பெரும் பகுதி உருசியாவில் எடுக்கப்பட்டுள்ளது.  இந்தப் படத்தில் பல உருசிய நடிகர்கள் நடித்துள்ளனர்.

## விமர்சனம்
ஆனந்த விகடன் வார இதழில் வந்த விமர்சனத்தில் "மொழி தெரியாத தேசத்தில், உயிர் பிழைக்க ஓடும் தமிழ் இளைஞனின் தடதட... தாம் தூம்!... தாம் தூமென்று வெடித்திருக்க வேண்டிய ஆக்ஷன் வெடி, புஸ்வாணமாகப் பூச்சொரிகிறது!" என்று எழுதி  மதிப்பெண்களை வழங்கினர்.

## மேற்கோள்கள்

பகுப்பு:தமிழ் சண்டைத் திரைப்படங்கள்‎
பகுப்பு:2008 தமிழ்த் திரைப்படங்கள்‎
பகுப்பு:ஜெயம் ரவி நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:ஜெயராம் நடித்த திரைப்படங்கள்
பாய்சான் விகிதம்

**பாய்சான் விகிதம்** (*Poisson's ratio*, \nu \,) என்பது ஒரு பொருளின் மீது ஒரு திசையில் அழுத்தம் தந்தால், அத்திசைக்குச் செங்குத்தான திசைகளில் ஏற்படும் தகைவுக்கும், அழுத்தம் தரும் திசையில் நிகழும் தகைவுக்குமான விகிதம் ஆகும். *பாய்சான்* என்னும் சொல்* [[சிமியோன் டென்னிசு பாய்சான்]]* (Siméon-Denis Poisson) (1781–1840) என்னும் பிரான்சிய அறிவியலாளரின் நினைவாக சூட்டப்பட்ட பெயர். விசையால் ஒரு பொருள் ஒரு திசையில் நீட்சியுற்றால்,  அதற்குச் செங்குத்தான திசைகளில் அப்பொருளின் தடிப்பளவு குறையும் (பெரும்பாலான பொருள்களில் விரிவடைவதில்லை). அதேபோல, அழுத்து (அமுக்கு) விசையால் ஒரு பொருளின் அளவானது, விசை அச்சின் திசையில் குறைந்தால் (குறுகினால்), விசை அச்சின் திசைக்குச் செங்குத்தான திசைகளில் அப்பொருளின் அளவுகள் விரிவடையும் (பெரும்பாலான பொருள்களில் குறுகுவதில்லை). ஆனால் முரண்விரிவுப் பொருள்கள் (முரண்விரிணிகள் அல்லது *ஆக்செட்டிக்குகள்* (Auxetics) ) என்னும் வகையான பொருள்மீது ஒரு திசையில் விசை நீட்டு விசை தந்தால் அதன் செங்குத்தான திசையில் அப்பொருள் *விரிவடையும்*. இப்பண்பு பெரும்பாலான பொருள்களின் இயல்புக்கு நேர்மாறானது. எனவே இத்தகு பொருள்களின் பாய்சான் விகிதம் கூட்டல் குறி கொண்ட நேர்ம வகையானதாகும். பெரும்பாலான பொருள்களின் பாய்சான் விகிதம் கழித்தல் குறியால் சுட்டும் எதிர்ம எண் ஆகும். பாய்சான் விகிதம் நீளங்களின் விகிதம் என்பதால் பண்பு அலகு ஏதுமற்ற எண் ஆகும்.

:\nu = -\frac{\varepsilon_\mathrm{trans}}{\varepsilon_\mathrm{axial}} = -\frac{\varepsilon_\mathrm{x}}{\varepsilon_\mathrm{y}} 

where
:\nu \,  என்பது பாய்சான் விகிதம் ஆகும்,
:\varepsilon_\mathrm{trans} என்பது விசை செலுத்தும் திசைக்குச் செங்குத்தான திசையில் உள்ள தகைவு (நீட்சி விசை என்றால் கழித்தல் குறி சுட்டும் எதிர்ம அளவு, அழுத்து விசை என்றால் கூட்டல் குறி சுட்டும் நேர்ம அளவு என்று கொள்ளுதல் முறை) 
:\varepsilon_\mathrm{axial} என்பது விசை அச்சு திசையில் ஏற்படும் தகைவு (விசை அச்சு திசையில்  நீட்சி என்றால் கூட்டல் (நேர்ம அளவு), விசை அச்சு திசையில் அழுத்தம் என்றால் கழித்தல் குறி (எதிர்ம அளவு).

## கன அளவு மாற்றம்
ஒரு பொருளை ஒரு திசையில் விசை கொண்டு நீட்டினால், அதில் ஏற்படும் கன அளவின் தன்மாற்ற விகிதமாகிய *ΔV*/*V* என்பதை கீழ்க்காணுமாறு கணக்கிடலாம்  :

:\frac {\Delta V} {V} = (1-2\nu)\frac {\Delta L} {L}

மேலுள்ளதில்
: V  என்பது பொருளின் கன அளவு
: \Delta V  என்பது பொருளில் ஏற்படும் கன அளவு மாற்றம்
: L  பொருள் நீட்சி அடையும் முன் உள்ள நீளம்
: \Delta L  என்பது நீளத்தில் ஏற்படும் மாற்றம்.:  \Delta L = Lபுதியது - Lபழையது

பகுப்பு:மீண்மை (இயற்பியல்)
பகுப்பு:இயற்பியல்
அலேட்ச் பனியாறு

**அலேட்ச் பனியாறு** (*Aletsch Glacier*) ஆல்ப்ஸ் மலைத்தொடரில் உள்ள பனியாறுகளில் மிகப்பெரியதாகும்.

#### அமைவிடம்
இதன் நீளம் 23 கிலோமீட்டர் (75,463 அடி) மற்றும் இதன் பரப்பளவு 120 சதுர கிலோமீட்டர் (ஏறக்குறைய 45 சதுர மைல்கள்). இது தெற்கு சுவிட்சர்லாந்தில் உள்ள ஆல்ப்ஸ் மலைத்தொடரில் அமைந்துள்ளது. யுங்பஃரௌ (Jungfrau) பகுதியில் சுமார் 4000 மீட்டர் (13,124 அடி) கடல் மட்டத்திற்கு மேல் இதன் பணிப்பிடிப்பு நிலை மேலும் மசா ஆழ்பள்ளத்தாக்கில் (Massa Gorge) சுமார் 2,500 மீட்டர் (8,202 அடி) பள்ளத்தில் பனியாற்று குகை அமைந்துள்ளது.

இந்த பனியாறு யுங்பஃரௌ மலைச்சிகரத்தின் தெற்கு பகுதியை சுற்றியுள்ள இடத்திலிருந்து கீழிறங்கி இரோன் ஆற்று பள்ளத்தாக்கின் மேற்பகுதியை அடைகிறது. இதன் மேற்கில் அலேட்ச்ஹார்ன (4,195 மீட்டர்/13,763 அடி) சிகரமும், கிழக்கில் மார்யலென்சீ பனியாற்று ஏரியும் (2,350 மீட்டர்/7,711 அடி) உள்ளது. இரோன் ஆறு ஆல்ப்ஸ் மலைத்தொடரின் தெற்கு பகுதியில் கிழக்கு-மேற்கு திசையில் பாய்கிறது.

#### தோற்றமைப்பு
அலேட்ச் பனியாறு மூன்று பெரிய அடைபனி கிளைகளை கொண்டுள்ளத்து. இம்மூன்று அடைபனி கிளைகளும் யுங்பஃரௌ பகுதியை சுற்றி பரவியுள்ளது அவை: அலேட்ச் அடைபனி, யுங்பஃரொ அடைபனி, யெவிக்ஷ்னிபஃலட் அடைபனி. இந்த அடைபனி கிளைகளும் அதை சுற்றியுள்ள பகுதிகளும் தொடர் பனி சேகரிப்பு பிரதேசமாகும். என்னென்றால் இவ்விடத்தில் இருந்துதான் பனியாற்றிக்கு வற்றாமல் பணியை ஊட்டிக்கொண்டிருக்கிறது.

அலேட்ச் பானியாற்றின் கிளைகள் காங்கோர்டியாபிளாட்ஸ் (Konkordiaplatz) அல்லது காங்கோர்டியா (concordia) என்றழைக்கப்படும் இடத்தை வந்தடைகிறது. இவ்விடத்திலிருந்து அலேட்ச் பனியாறு தனது 23 கிலோமீட்டர் பயணத்தை துவங்குகிறது.

## மேற்கோள்கள்

பகுப்பு:சுவிட்சர்லாந்து புவியியல்
எங்கள் ரொறன்ரோ

**எங்கள் ரொறன்ரோ** கனடாவில் ஆண்டுக்கு நான்குமுறை வெளிவரும் தொராண்டோ மாநகரித்தின் அதிகாரபூர்வ தகவல் இதழ்.  இது ஆங்கிலம், பிரேஞ்சு உட்பட 10 மொழிகளில் வெளிவருகிறது.  தமிழிலும் இது வெளிவருகிறது.  இதன் முதல் இதழ் 2008 இலையுதிர் காலத்தில் வெளிவந்தது.  இது அச்சிடப்பட்டு ஒவ்வொரு வீட்டுக்கும் அனுப்படுகிறது.  இதை இணையத்திலும் படிக்கலாம்.

இதன் உள்ளடக்கம் பின்வறுமாறு அமையும் என்று கூறப்படுகிறது: "மாநகர நிகழ்வுத்திட்டங்கள், சேவைகள் மற்றும் மாநகர மக்களுக்கு முக்கியமான விடயங்களில் மாநகரத்தின் நிலைப்பாடு பற்றிய விபரங்களை எங்கள் ரொறன்ரோ தாங்கிவரும்."

## வெளி இணைப்புகள்
* http://www.toronto.ca/ourtoronto/fall2008/index.utf8.htm 

பகுப்பு:கனேடியத் தமிழ் இதழ்கள்
பகுப்பு:தொராண்டோ
வீட்டுத் தன்னியக்கம்

**வீட்டுத் தன்னியக்கம்** (*Home automation*) என்பது வீட்டுடன் தொடர்புடைய பல்வேறு தொழிற்பாடுகளை கணினி இலத்திரனியல் உதவியுடன் தன்னியக்கமாக்குதல் ஆகும்.

பல வீடுகளில் தற்போதே சில தொழிற்பாடுகள் தானாக இயங்குகின்றன. தீ பரவும் பொழுது எச்சரிக்கை ஒலி எழுப்பி தண்ணீரைப் பீச்சி அடிப்பது, அறியாதோர் வலிந்து நுழையும் பொழுது எச்சரிக்கை ஒலி எழுப்பி தேவைப்பட்டால் காவல் துறையை அழைப்து, தானியக்க கதவு போன்றவற்றைக் குறிப்பிடலாம்.

எதிர்காலத்தில் உணரிகள், நிகழ்படக் கருவிகள், ஒளிவாங்கிகள் வீட்டின் பல இடங்களிலும் பொருத்தப்பட்டிருக்கும். இந்தக் கருவிகள் கம்பியில்லா தொடர்பாடலை பயன்படுத்தும். இவற்றை செயற்கை அறிவாற்றல் மிக்க கணினிகள் கட்டுப்படுத்தும். 

## தானியக்கச் செயற்பாடுகள்
* சாமர்த்திய கதவு அழைப்பு மணி (வீட்டுக்கதவின் முன் நின்றுள்ள நபர்களுடன் காணவும் பேசவும் உதவுகிறது)
* சாமர்த்திய பூட்டு (ஒரு கதவை மின்னணு முறையில் பூட்டுவதற்கும் திறப்பதற்கும் வடிவமைக்கப்பட்ட ஓர் மின்னணு இயக்கவியல் பூட்டு ஆகும்)
* கழிவுகளை வெளியேற்றல்
* வீட்டில் ஆள் இல்லாத போது கருவிகளை நிறுத்துதல் அல்லது தூங்கச்செய்தல்.
* வீட்டுக் குளிர்சாதனப் பெட்டியில் பால் போன்ற அடிப்படைப் பொருட்கள் தீர்ந்தால் அவற்றை பட்டியலிட்டு கொண்டு வரச் செய்தல்.
* மலம் கழிக்கும் பொழுது அதன் வேதியியல் பண்புகளை சோதித்து நோய் அறிகுறிகளைப் பற்றி அறிவித்தல்.
* தானியாங்கிகள் மூலம் வீட்டைச் சுத்தம் செய்தல்.
* கால நிலைக்கேற்ப தோட்டத் தாவரங்களுக்கு நீர் பாய்ச்சுதல்.
* நேரத்துக்கு மருந்து எடுக்கும் வண்ணம் நினைவுறுத்தல்.
* முதியோரை அவதானித்து,வழமைக்கு மாறாக ஏதாவது நடந்தால் உறவினருக்கு தெரிவித்தல்.

## வெளி இணைப்புகள்
* அறிவுள்ள வீடு - 
* Home Automation 101 

பகுப்பு:வீடு
பகுப்பு:தானியங்கியல்

## மேற்கோள்கள்
முப்பரிமாண ஒளிப்படவியல்

**முப்பரிமாண ஒளிப்படவியல்** (*holography*) என்பது ஒன்றின் முப்பரிமாண ஒளிப்படத்தை சேமித்து இன்னொரு இடத்துக்கு பரிமாறக்கூடிய தொழில்நுட்பத்தைக் குறிக்கிறது. ஒரு பொருளின் அனைத்து பரிமாணங்களையும் இது பிரதிசெய்கிறது. அதனால் ஒரு பொருளை நேரடியாக பார்ப்பதற்கு இணையாக ஒவ்வொரு கோணத்தில் அதன் தோற்றத்தை இது தோற்றுவிக்கிறது.

## கலைச்சொற்கள்
* laser - சீரொளி
* beam splitter - (ஒளிக்)கற்றைப் பிரிப்பான்
* mirror - ஆடி
* holographic film - முப்பரிமாண ஒளிப்படலம்

## மேற்கோள்கள்

## வெளி இணைப்புகள்
* http://science.howstuffworks.com/hologram.htm

பகுப்பு:ஒளிப்படவியல்
பகுப்பு:ஒளிப்பட நுட்பங்கள்
பகுப்பு:ஒளியியல்
ஸ்ரீஹரிக்கோட்டை

**ஸ்ரீஹரிக்கோட்டை** () வங்காள விரிகுடா கரையோரம் இந்தியாவின் ஆந்திரப்பிரதேசத்தில் அமைந்துள்ள அரண் தீவு ஆகும். சென்னையிலிருந்து 80 கி.மீ. தொலைவில் அமைந்துள்ள இங்கு இந்தியாவின் விண்கல ஏவு நிலையமான சதீஸ் தவான் விண்வெளி மையம் உள்ளது. இந்திய விண்வெளி ஆய்வு மையம் தன் விண்கலங்களை இங்கிருந்து ஏவுகிறது. 2008 அக்டோபர் 22 இல் சந்திரயான்-1 இங்கிருந்து ஏவப்பட்டது.

ஸ்ரீஹரிக்கோட்டை , பழவேற்காடு ஏரியை வங்காள விரிகுடாவிலிருந்து பிரிக்கிறது. ஆந்திராவின் திருப்பதி மாவட்டத்தைச் சார்ந்த புலிக்காடு நகரம் இத்தீவிலுள்ளது. அருகிலுள்ள நகரான சூலூர் பேட்டை 20 கி.மீ. தொலைவிலுள்ளது. இங்கு தொடர் வண்டி நிலையம் உள்ளது. சூலூர் பேட்டை சென்னையுடன் தேசிய நெடுஞ்சாலை 5-ஆல் இணைக்கப்பட்டுள்ளது.

## மேற்கோள்கள்

## வெளியிணைப்பு

*சிறீ ஹரிக்கோட்டாவைப் பற்றிய காணொளிகள் மற்றும் படிமங்கள் 

பகுப்பு:ஆந்திர ஊர்களும் நகரங்களும்
பகுப்பு:இந்திய விண்வெளித் திட்டங்கள்
பகுப்பு:திருப்பதி மாவட்டம்
பகுப்பு:ஆந்திரப் பிரதேசத்தின் தீவுகள்
சூல் (அலகு)

**சூல்** (*joule*; **ஜூல்**; இலங்கை வழக்கு: **யூல்**, குறியீடு: **J**) என்பது ஆற்றலை அளப்பதற்கான அனைத்துலக முறை அலகுகள் சார்ந்த அலகு ஆகும். வெப்பம், மின், பொறிமுறை வேலை என்பவற்றை அளப்பதற்கும் இது பயன்படுகின்றது. ஆங்கில இயற்பியலாளரான சேமுசு பிரிசுகாட்டு சூல் என்பவரின் பெயரைத் தழுவி இவ்வலகுக்குப் பெயரிடப்பட்டுள்ளது.

## விளக்கம்
ஒரு சூல் என்பது, ஒரு நியூட்டன் அளவுள்ள விசை ஒன்று அவ்விசையின் திசையில் ஒரு மீட்டர் நகரும் பொழுது செய்யப்படும் வேலையின் அளவு ஆகும். இந்த அளவு நியூட்டன் மீட்டர் என்றும் குறிக்கப்படுவது உண்டு. நியூட்டன் மீட்டர் "N.m" என்னும் குறியீட்டால் எழுதப்படும்.

அடிப்படை அலகுகளில்,

:\, 1\, \mathrm{J}=1\, \mathrm{N} \cdot \mathrm{m}

:\, 1\, \mathrm{J}=1\, \mathrm{kg} \cdot \frac{\mathrm{m}^{2}}{\mathrm{s}^{2}}

## மேற்கோள்கள்

பகுப்பு:அலகுகள்
பகுப்பு:ஆற்றல் அலகுகள்
மனிதக் குரங்கு

**மனிதக் குரங்கு** (ape) என்பது *[[ஹொமினோய்டியே]]* பெருங்குடும்பத்தைச் சேர்ந்த உயர் விலங்கினம் ஆகும். பொது வழக்கில் இது பெரும்பாலும் மனிதர்களை உள்ளடக்குவதில்லை எனினும் அறிவியல் வகைப்பாட்டு அடிப்படையில் மனிதரும் இவ் வகையுள் அடங்குபவரே. நடைமுறையில் உள்ள வகைப்பாட்டில் இரண்டு ஹொமினோய்டு குடும்பங்கள் உள்ளன:

* ஹைலோபட்டிடே குடும்பம்: இது 4 பேரினங்களையும், 13 கிப்பன் இனங்களையும் அடக்கியுள்ளது. இவ்வினங்களுள், லார் கிப்பன், சியாமாங் என்னும் இனங்களும் அடங்கும். இவை அனைத்தையும் ஒருங்கே "குறைந்த மனிதக் குரங்குகள்" (lesser apes) என அழைப்பர்.
* ஹொமினிடே குடும்பம்: இது ஒராங்குட்டான்கள், கொரில்லாக்கள், சிம்ப்பன்சிகள் என்பவற்றுடன் மனிதர்களையும் உள்ளடக்கும். இவை "பெரு மனிதக் குரங்குகள்" (great apes) ஆகும். பார்பேரி மனிதக் குரங்குகள் போன்ற சில உயர் விலங்குகளில் வாலில்லாத் தன்மையை வைத்து மனிதக் குரங்குகள் எனப்பட்டாலும் இவை உண்மையான மனிதக் குரங்குகள் அல்ல.

மனிதரையும், கொரில்லாக்களையும் தவிர்த்துப் பிற உண்மையான மனிதக் குரங்கு இனத்து விலங்குகள் அனைத்தும் சுறுசுறுப்பான மரம் ஏறும் வகையின. இவை அனைத்துண்ணிகள் எனப்படுகின்றன. இவற்றின் உணவு பழங்கள், புல், விதைகள், பல சந்தர்ப்பங்களில் முதுகெலும்பிலிகளின் ஓரளவு இறைச்சி என்பவற்றுடன் இலகுவில் செரிமானம் அடையக்கூடிய எத்தகையவற்றையும் உள்ளடக்கும். இவற்றின் தாயகம் ஆபிரிக்காவும், ஆசியாவும் ஆகும். எனினும் மனிதக் குரங்குகள் உலகின் எல்லாப் பகுதிகளிலும் பரவியுள்ளது பெரும்பாலான மனிதக் குரங்கு வகைகள் அருகிவிட்டன அல்லது அழியும் தீவாய்ப்பைக் கொண்டுள்ளன. அழியும் தறுவாயில் உள்ள இவ்வின விலங்குகளுக்கான மிகப் பெரிய பிரச்சினை மழைக்காட்டு வாழிடங்கள் குறைந்து வருவதாகும்.

## மேற்கோள்கள்


பகுப்பு:மனிதக் குரங்குகள்
ஆணவக் கொலை

**ஆணவக் கொலை** என்பது ஒரு குடும்பத்தின் உறுப்பினரை அவர் குடும்பத்துக்கு இழிவு கொண்டு வந்தார் என்று கருதி அக்குடும்பத்தின் உறுப்பினர்கள் சிலர் கொலை செய்வதைக் குறிக்கிறது. பொதுவாகப் பெண்களையே இப்படிக் கொல்கின்றனர். காதல், மணவிலக்கு, சாதி மறுப்புத் திருமணம், கள்ள உறவு, கற்பழிக்கப்படல், முறைபிறழ் புணர்ச்சி, நிச்சயிக்கப்பட்ட திருமணத்தை மறுத்தல், குடும்பக் கட்டுப்பாடுகளை மீறல் எனப் பல காரணங்களால் கெளரவக் கொலை நடக்கிறது. ஐக்கிய நாடுகள் அவை வெளியிட்ட அறிக்கை ஒன்றின்படி, 5000க்கும் மேற்பட்ட பெண்கள் இவ்வாறு ஆண்டுதோறும் கொல்லப்படுகிறார்கள்.

## மேற்கோள்கள்

பகுப்பு:சட்டம்
பகுப்பு:குடும்ப வன்முறை
பகுப்பு:பெண்களுக்கு எதிரான வன்முறை
லொரன்சோ டி அல்மெய்டா

**லோரென்சோ டி அல்மெய்டா** (*Lourenço de Almeida*, இறப்பு: 1508), இலங்கையின் கொழும்புத் துறைமுகத்தை வந்தடைந்த முதலாவது போர்த்துக்கேயன். இவன் போர்த்துக்கீச மாலுமியும், நாடுகாண் பயணியுமான பிரான்சிஸ்கோ டி அல்மெய்டாவின் மகன் ஆவார்.

மாலைதீவுகளுக்கு தனது மூன்று கப்பல்களுடன் புறப்பட்ட லோரன்சோ டி அல்மெய்டா கடல் நீரோட்டத்தின் காரணமாக வடபக்கமாக இழுக்கப்பட்டு 1505 ஆம் ஆண்டு நவம்பர் 15 இல் இலங்கைக்கரையில் தரையிறங்கினார். இலங்கைத்தீவின் கறுவா, மிளகு, கஸ்தூரி, யானைகள், யானைத்தந்தம், இரத்தினம் மற்றும் முத்துக்கள் போன்றனவற்றால் கிடைக்கும் இலாபத்தின்பால் மனம் கவரப்பட்ட அவருடைய வழி வந்தவர்களுக்கும், சிங்களவர்களுக்கும் இடையில் எண்ணற்ற சமர்கள் ஏற்பட்டு, இறுதியில் வியாபாரத் தனியுரிமை நிறுவப்பட்டது. இதன் மூலம் போர்த்துக்கேயப் பேரரசை ஆசியா வரை பரப்பினார்.

இந்தியாவின் கோழிக்கோட்டில் இடம்பெற்ற கடற்சமரில் கொல்லப்பட்டார்.

## மேற்கோள்கள்

பகுப்பு:போர்த்துக்கேய நாடுகாண் பயணிகள்
பகுப்பு:1480 பிறப்புகள்
பகுப்பு:1508 இறப்புகள்
நாராயண் ஆப்தே

**நாராயண் தத்தத்திரேயா ஆப்தே** (*Narayan Dattatraya Apte*, 1911 - நவம்பர் 15, 1949), மகாத்மா காந்தியைக் கொலை செய்ய சதித்திட்டம் தீட்டியதாகக் குற்றஞ்சாட்டப்பட்டு தூக்கிலிடப்பட்டவர்.

1932 ஆம் ஆண்டில் பம்பாய் பல்கலைக்கழகத்தில்  அறிவியல் கலைமாணி பட்டம் பெற்றவர். அகமதுநகரில் ஆசிரியராகப் பணியில் அமர்ந்தார். அங்கு சம்பா பத்தாரே என்பவரைத் திருமணம் புரிந்தார். பஞ்சாகனி நகரில் மகாத்மா காந்தி தங்கியிருந்த போது காந்தியின் கொள்கைகளுக்கெதிராக 1944, ஜூலை 22 இல் ஆப்தே தலைமையில் கிட்டத்தட்ட இருபத்தைந்து இளைஞர்கள் ஆர்ப்பாட்டத்தில் ஈடுபட்டனர். காந்திக்கு எதிராக ஆர்ப்பாட்டத்தை தில்லியிலும் நடத்தினார்.

ஆப்தே இந்து மகாசபையில் நாத்தூராம் கோட்சேயுடன் இணைந்து ஆறு ஆண்டுகள் பணி புரிந்தார். மகாத்மா காந்தி படுகொலை செய்யப்பட்ட போது கோட்சேயுடன் ஆப்தேயும் காணப்பட்டார். கோட்சேயுடன் சேர்த்துக் கைது செய்யப்பட்டார். இருவரும் 1949 ஆம் ஆண்டு நவம்பர் 15 இல் அம்பாலா சிறையில் தூக்கிலிடப்பட்டனர்.

## மேற்கோள்கள்


பகுப்பு:இந்தியக் குற்றவாளிகள்
பகுப்பு:இந்தியாவில் தூக்கிலிடப்பட்டவர்கள்
பகுப்பு:1911 பிறப்புகள்
பகுப்பு:1949 இறப்புகள்
மூச்சியக்கம்

**மூச்சியக்கம்** (*Respiration*) அல்லது சுவாசம் என்பது விலங்குகள் உயிர்வாழ்வதற்கான இன்றியமையாத ஒரு உடலியக்க செயல்முறையாகும். **மூச்சியக்கம்** என்பது  காற்றிலிருந்து ஆக்சிசன் உடல் இழையங்களில் உள்ள கலங்களுக்குக் கொண்டு செல்லப்படுவதையும், கலங்களில் இருந்து கழிவுப் பொருளாக பெறப்படும் காபனீரொட்சைட்டு உடலில் இருந்து வெளியே கொண்டு வரப்படுவதையும் குறிக்கும் செயல்முறையாகும்.

ஓர் உயிரணு (ஒரு கல) உயிரினங்களில் வளிமப் பரிமாற்றத்துக்கு எளிமையான பரவலே போதுமானது. இங்கே ஒவ்வொரு உயிரணுவும் வெளிக் காற்று மண்டலத்துடன் தொடர்பு கொண்டுள்ளது. இதனால் வளிமங்கள் குறைவான தொலைவே செல்லவேண்டியுள்ளது. இதற்கு மாறாக மனிதரைப் போன்ற பல உயிரணுக்களையுடைய விலங்குகளில் வெளியில் இருந்து அவற்றின் உட்பகுதிகளில் உள்ள உயிரணுக்களுக்கு வளிமங்கள் செல்லவேண்டிய தூரம் அதிகம். இதனால் வளிமங்களைச் செயல் திறனுடன் பரிமாற்றம் செய்வதற்கு ஒரு மூச்சுத் தொகுதி தேவை. மூச்சுத் தொகுதி, வளிமங்களைக் கொண்டு செல்வதற்கு குருதிச் சுற்றோட்டத் தொகுதியுடன் இணைந்து செயற்படுகின்றது.

மூச்சுத் தொகுதியைக் கொண்டிருக்கும் மனிதனைப் போன்ற முதுகெலும்பிகளின் மூச்சியக்கத்தில் நான்கு நிலைகள் காணப்படுகின்றன.

* **[[மூச்சுவிடல்]]**: இது வெளியில் இருந்து ஆக்சிசன் செறிவு கூடிய வளி மூக்குத் துவாரங்கள், மூச்சுக்குழாய் வழியாக நுரையீரலில் உள்ள காற்றுச் சிற்றறைகளுக்கு (நுண்ணறைகளுக்கு) எடுத்துச் செல்லப்படுதலையும், பின்னர் நுரையீரலில் இருந்து காபனீரொட்சைட்டு செறிவு கூடிய வளி மூக்கினூடாக வெளிக்கொண்டு வரப்படுவதையும் குறிக்கும். இவை மூச்சிழுத்தல் (inhalation), மூச்செறிதல் (exhalation) எனப்படும் ஒன்றுவிட்டு ஒன்றாக நிகழும் ஒரு உடற்றொழிலியல் பொறிமுறையைக் குறிக்கும். மார்பறையில் ஏற்படும் அழுத்த மாற்றங்களால் இந்த மூச்சிழுத்தலும், மூச்செறிதலும் நடைபெறும். மார்பறையின் முன்புறம் மார்பெலும்பும், பின்புறம் முதுகெலும்புத் தொடரும், பக்கங்களில் விலா எலும்புகளும், கீழ்ப்புறமாக பிரிமென்றகடு அல்லது உதரவிதானமும் (diaphragm) அமைந்துள்ளது. விலா எலும்புகளிடையே வெளிப்புற, உட்புற விலா எலும்பிடைத் தசைகள் உள்ளன. இத்தசைகளின் இயக்கத்தால் மார்பறையின் கொள்ளளவை அதிகரிக்கவும் குறைக்கவும் இயலும். மார்பறையில் அடிப்பரப்பினை உதரவிதானம் மூடியுள்ளது. மூச்சுவிடல் நிகழ்ச்சி மார்பறையை விரிவடையச் செய்வதாலும் குறுக்குவதாலும் நடைபெறும்.
* **நுரையீரலில் வளிமப் பரிமாற்றம்**: நுரையீரலின் காற்றுச் சிற்றறைகளுக்கும், அங்கே காணப்படும் குருதி மயிர்த்துளைக் குழாய்களுக்கும் (capillary) இடையில் நடைபெறும் வளிமப் பரிமாற்றமாகும்.
* **வளிமம் கொண்டு செல்லல்**: நுரையீரலுக்கு குருதி வழங்கும் குருதி நுண்துளைகளில் இருந்து ஆக்சிசன் செறிவு கூடிய குருதியானது, குருதிச் சுற்றோட்டத்தொகுதியினூடாக, உறுப்புக்களிலுள்ள மயிர்த்துளைக் குழாய்களுக்கு கடத்தப்படுதலும், பின்னர் அங்கிருந்து காபனீரொட்சைட்டு செறிவு கூடிய குருதி நுரையீரலுக்கு கடத்தப்படுவதுமாகும்.
* **அக வளிமப் பரிமாற்றம்**: உறுப்புக்களுக்கு குருதியை வழங்கும் குருதி மயிர்த்துளைக் குழாய்களுக்கும், உறுப்பிலுள்ள இழையங்கள் அல்லது உயிரணுக்களுக்கும் இடையின் நிகழும் வளிமப் பரிமாற்றமாகும். உயிரணுக்களிலுள்ள இழைமணிகளிலேயே, இறுதியில் குருதியிலிருந்து ஆக்சிசனைப் பெற்று, குளுக்கோசை வளர்சிதை மாற்றத்திற்குட்படுத்தி உடலுக்குத் தேவையான ஆற்றலைப் பெறுவதுடன், காபனீரொட்சைட்டை வெளியேற்றும் உயிரணு ஆற்றல் பரிமாற்றமும் (Cellular respiration) நிகழ்கின்றது.

## மேலும் பார்க்க:
* மூச்சுவிடல்
* உயிரணு ஆற்றல் பரிமாற்றம்
* மூச்சுத் தொகுதி
* சுவாசக் கட்டுப்பாடு
* வளிமப் பரிமாற்றம்

## மேற்கோள்கள்

பகுப்பு:மூச்சியக்கம்
வடக்கு சைப்பிரசு

**வடக்கு சைப்பிரசு** (*Northern Cyprus*) (வடkku சைப்பிரசு துருக்கி குடியரசு) முழுமையாக ஏற்றுக்கொள்ளப்படாத ஆனால் நடைமுறையில் ஒரு சுதந்திர நாடு. இது தனது சுதந்திரத்தை 1983 ஆண்டு அறிவித்தது. இந்த அறிவிப்பை துருக்கி மட்டுமே ஏற்றுக்கொண்டது. ஐரோப்பிய ஒன்றியம், ஐக்கிய அமெரிக்கா உட்பட பல நாடுகள் ஏற்கவில்லை. இந்த பகுதி படைத்துறை, பொருளாதார, அரசியல் வழிகளில் துருக்கியைச் சார்ந்து இருக்கிறது.

## மேற்கோள்கள்

பகுப்பு:அங்கீகரிக்கப்படாத நாடுகள்
பகுப்பு:ஐரோப்பிய நாடுகள்
பகுப்பு:தெற்கு ஐரோப்பா
வடக்கு மரியானா தீவுகள்

**வடக்கு மரியானா தீவுகள்** (*Northern Mariana Islands*, ), ஐக்கிய அமெரிக்காவின் கட்டுப்பாட்டுக்குள் உள்ள ஆனால் ஓரளவு தன்னாட்சி உடைய தீவுகள் ஆகும்.  மேற்கு பசிபிக் பெருங்கடலில் இந்த தீவுகள் அமெரிக்காவுக்கு இராஜதந்திர முக்கியத்துவம் கொண்டவை.  இந்த தீவுகளின் மொத்த பரப்பளவு 463.63 கி.மீ.².  இங்கு கிட்டத்தட்ட 80,362 (2005 ஊகம்) மக்கள் வசிக்கின்றனர்.

1521 ஆண்டு இந்த பகுதி ஸ்பானியர்களால் ஆக்கிரமிக்கப்பட்டது. இங்கிருந்த பழங்குடிகளுக்கும் இவர்களுக்கும் நடந்த சண்டையில் பழங்குடிகள் பலர் மாண்டனர்.  1898 ஸ்பானிய அமெரிக்கா போருக்கு பின்னர் இதன் சில பகுதிகள் அமெரிக்காவுக்கும் எஞ்சிய பகுதிகள் யேர்மனிக்கும் சேர்ந்தது.  1919 யப்பான் இந்த தீவுகளைப் பெற்றுக்கொண்டது.  1945 பின்னர் யப்பானை தோற்கடித்த அமெரிக்கா இந்த தீவுகளைப் பெற்றுக்கொண்டது.

## மேற்கோள்கள்

பகுப்பு:மைக்குரோனீசியா
பகுப்பு:தீவு நாடுகள்
பகுப்பு:ஓசியானியா தீவுகள்
பிட்கன் தீவுகள்

**பிட்கன் தீவுகள்** (இலங்கை வழக்கம்:பிற்கான் தீவுகள்) என்பவை தென் பசிபிக் பெருங்கடலில் இருக்கும் நான்கு தீவுத் தொகுதி ஆகும்.  நான்கின் பெயர்கள் பிற்கான், கெண்டிறசன், டூசி, ஒயினோ (Pitcairn, Henderson, Ducie and Oeno) ஆகும்.  இவை ஐக்கிய இராச்சியத்தின் ஆட்சிக்கு உட்பட்டவை.

இந்த தீவுகளின் மொத்த பரப்பளவு 41 கி.மீ.².  இவற்றுள் பிற்கான் தீவில் மட்டுமே 48 மக்கள் வசிக்கின்றனர்.

பகுப்பு:ஐக்கிய இராச்சியம்
பகுப்பு:பிரித்தானிய கடல்கடந்த மண்டலங்கள்
பகுப்பு:தீவு நாடுகள்
சோமாலிலாந்து

**சோமாலிலாந்து** (*Somaliland*, அதிகாரபூர்வமாக **சோமாலிலாந்து குடியரசு**) என்பது ஆப்பிரிக்காவில் உள்ள ஓர் ஏற்கப்படாத நாடு ஆகும். இது ஏடன் வளைகுடாவின் தெற்குக்கரைப் பகுதியில் அமைந்துள்ளது. இதன் வடமேற்கில் சீபூத்தீ, தெற்கு, மேற்கில் எத்தியோப்பியா, கிழக்கில் சோமாலியா ஆகிய நாடுகள் எல்லைகளாக உள்ளன. இதன் உரிமைகோரப்பட்ட பிரதேசம் 1,76,120 சதுர கிலோமீட்டர் (68,000 சதுர மைல்) பரப்பளவைக் கொண்டுள்ளது, 2024-ஆம் ஆண்டு கணக்கெடுப்பின்படி ஏறத்தாழ 6.2 மில்லியன் மக்களைக் கொண்டுள்ளது. இதன் தலைநகரமும் மிகப்பெரிய நகரமும் அர்கீசொ ஆகும்.

14 முதல் 15-ஆம் நூற்றாண்டுகளில் செய்லாவைத் தளமாகக் கொண்ட அடல் சுல்தானகம் உட்பட, தொடக்கக்கால இசுலாமிய காலத்தில் பல்வேறு சோமாலி முசுலிம் இராச்சியங்கள் இப்பகுதியில் நிறுவப்பட்டன. இன்றைய காலத்தின் தொடக்கத்தில், அடல் சுல்தானகத்திலிருந்து பல நாடுகள் தோன்றின, இதில் 18-ஆம் நூற்றாண்டின் நடுப்பகுதியில் நிறுவப்பட்ட இசாக் சுல்தானகம் அடங்கும். 19-ஆம் நூற்றாண்டின் பிற்பகுதியில், ஐக்கிய இராச்சியம் அப்பகுதியில் உள்ள பல்வேறு குலங்களுடன் ஒப்பந்தங்களில் கையெழுத்திட்டது, இதன் மூலம் சோமாலிலாந்து காப்பரசை (பிரித்தானிய சோமாலிலாந்து) அது நிறுவியது, இது 1960 சூன் 26 அன்று ஐக்கிய இராச்சியத்தால் சோமாலிலாந்து மாநிலமாக முறையாக விடுதலை வழங்கப்பட்டது. ஐந்து நாட்களுக்குப் பிறகு, சோமாலிலாந்து மாநிலம் சோமாலிலாந்தின் அறக்கட்டளை ஆள்புலத்துடன் (முன்னாள் இத்தாலிய சோமாலியா) தானாக முன்வந்து சோமாலிக் குடியரசை உருவாக்கியது. இரண்டு மாநிலங்களின் ஒன்றியம் தொடக்கத்தில் சிக்கலாகப் பார்க்கப்பட்டது. பேரழிவு தந்த ஓகாடன் போரின் முடிவில், சோமாலிலாந்தின் முக்கிய குலக் குடும்பமான இசாக்கிற்கு எதிராக சோமாலியாவின் பாரே ஆட்சியால் இயற்றப்பட்ட கடுமையான கொள்கைகளுக்கு பதிலளிக்கும் விதமாக, 1991-இல் சோமாலிலாந்தின் விடுதலைப் பிரகடனத்துடன் 10 ஆண்டுகால விடுதலைப் போர் முடிவுக்கு வந்தது. சோமாலிலாந்து அரசாங்கம் தன்னை பிரித்தானிய சோமாலிலாந்தின் வாரிசு நாடாகக் கருதுகிறது.

1991 முதல், சோமாலிலாந்து குடியரசின் அரசாக பன்னாட்டு அங்கீகாரம் பெற விரும்பும் சனநாயக ரீதியாக தேர்ந்தெடுக்கப்பட்ட அரசாங்கங்களால் இந்தப் பிரதேசம் நிர்வகிக்கப்படுகிறது. மத்திய அரசு சில வெளிநாட்டு அரசாங்கங்களுடன் முறைசாரா உறவுகளைப் பேணுகிறது, அவை அர்கீசொவிற்கு பிரதிநிதிகளை அனுப்பியுள்ளன; எத்தியோப்பியா, தைவான் உட்படப் பல நாடுகளின் அலுவலகங்கள் இங்கு உள்ளன. சோமாலிலாந்து பிரதிநிதித்துவமற்ற நாடுகள் மற்றும் மக்கள் அமைப்பில் உறுப்பினராக உள்ளது. 2022-இல் தோன்றிய லாசு அனோட் மோதலைத் தொடர்ந்து, சோமாலிலாந்து அதன் கிழக்குப் பிரதேசத்தின் குறிப்பிடத்தக்க பகுதியின் கட்டுப்பாட்டை கத்துமோ நிர்வாகத்தை நிறுவிய தொழிற்சங்க சார்பு சக்திகளிடம் இழந்தது.

2025 திசம்பர் 26 அன்று, இசுரேல் சோமாலிலாந்தை ஒரு விடுதலை பெற்ற, இறையாண்மை கொண்ட நாடாக முறையாக அங்கீகரித்தது. இதன்மூலம், சோமாலிலாந்தை அங்கீகரித்த ஒரே ஒரு ஐநா உறுப்பு நாடாக இசுரேல் ஆனது.

## குறிப்புகள்

## மேற்கோள்கள்

## வெளி இணைப்புகள்

* 
* Government of Somaliland (official website)
* Somaliland – BBC Country Profile
* Update on the Situation in the Somaliland (archived version)


பகுப்பு:கிழக்கு ஆப்பிரிக்க நாடுகள்
பகுப்பு:ஆப்பிரிக்க நாடுகள்
மேற்குக் கரை

**மேற்குக் கரை** (ஆங்கிலம்:West Bank) மேற்காசியாவில் யோர்தான் ஆற்றின் மேற்கு கரையில் உள்ள நிலப்பரப்பு ஆகும். இதன் மேற்கு, வடக்கு, தெற்குப் பகுதி எல்லைகள் இசுரேலுக்கு உடையவை.  கிழக்குப் பகுதியில், ஆற்றுக்கு கிழக்கே யோர்தான் நாடு உள்ளது. இதன் மேற்பகுதியில் சாக்கடல் கடற்கரையும் உள்ளது.  

இந்த நிலப்பகுதி பலஸ்தீனத்தின் ஒரு பகுதியாக கருதப்படுகிறது. 1967ஆம் ஆண்டில் நடந்த ஆறு நாள் போரில் மேற்குக் கரையின் பெரும் பகுதியை இஸ்ரேல் அரபுகளிடமிருந்து கைப்பற்றியது. மேற்குக் கரை, ஜெருசலம், கோலான் குன்றுகள் பகுதிகள் குறித்து இஸ்ரேலுக்கும், பாலத்தீனர்களுக்கும் இடையே தொடர்ந்து மோதல் இருக்கிறது.

## மேற்கோள்கள்


பகுப்பு:பாலஸ்தீனம்
பகுப்பு:இஸ்ரேல் ஆக்கிரமித்த பகுதிகள்
யூகோசுலாவிய கூட்டாட்சி குடியரசு

**யூகோசுலாவிய கூட்டாட்சி குடியரசு** 1992 இருந்து 2003 ஆண்டுகள் வரை இருந்த தற்போதைய செர்பியா மொண்டெனேகுரோ நாடுகளைக் கொண்ட கூட்டாசி அரசாகும்.  இந்த இரு நாடுகளின் வாழ்ந்த மக்கள் ஒரே அல்லது நெருங்கிய ஒற்றுமை கொண்ட இனங்களைச் சேர்தவர்கள்.  2000 ஆண்டுகள் வரை இந்த அரசை எந்த நாடுகளும் அங்கீகரிக்கவில்லை.  3 ஆண்டுகளுக்கு பின்னர் இது கலைக்கப்பட்டது.  

Image:Scg01.png
Image:Scg02.png


பகுப்பு:ஐரோப்பா
பகுப்பு:யுகோசுலாவியா
சமயத் துறப்பு

**சமயத் துறப்பு** (ஆங்கிலம்: Religious disaffiliation) என்பது ஒருவர் சமயத்தில் இருந்துவிட்டு விலகுதல் அல்லது அச் சமயத்தை மறுத்தல், விமர்சித்தல் ஆகும்.  பல சமயங்கள் சமயம் துறப்பவர்களுக்கு மரண தண்டனை உட்பட்ட கடுமையான தண்டனைகளை விதிக்கின்றன.  சமயங்கள் பார்வையில் இவர்கள் சமயத் துரோகிகளாகக் கருதப்படுகிறார்கள்.

## சமயங்கள் வாரியாக சமயத் துறப்பு
### கிறித்தவம்
கிறித்தவத்தில் இருந்து சமயத்தில் இருந்து விலகியவர்களை கொல்வது நெடுங்காலமாக (4 நூற்றாண்டிலிருந்து 15 நூற்றாண்டு வரை) நடந்தது.  தற்காலத்தில் இது எங்கும் இல்லை.

### இசுலாம்
இசுலாமில் இருந்து விலகுவது அலல்து இசுலாமை மறுப்பது கடவுளுக்கு எதிரான ஒரு பாரிய குற்றமாக கருதப்படுகிறது.  சமயத்தில் இருந்து விலகுவர்களுக்கு தண்டனை மரணம் ஆகும்.  இன்றும் சவூதி அரேபியா, ஈரான், யெமென், ஆப்கானிஸ்தான் உட்பட பல இஸ்லாமிய நாடுகளில் சமயம் துறப்பவர்களுக்கு மரண தண்டனை சட்டத்தில் உள்ளது.

### இந்து சமயம்
இந்து சயமத்தில் சமயம் மாறுபவர்களுக்கு அல்லது மறுப்பவர்களுக்கு தீவரமான தண்டனைகள் எதுவும் நடைமுறையில் இல்லை.  ஆனால் இந்தியாவின் சில மாநிலங்களில் சமயம் மாறுவது பற்றி கடுமையான சட்டங்கள் உண்டு.

## இவற்றையும் பார்க்க
* தெய்வ நிந்தனை
* இறைமறுப்பு

## மேற்கோள்கள்

பகுப்பு:சமயத் துறப்பு
பண்டாரம் (யாழ்ப்பாணம்)

**பண்டாரம்** என்பது யாழ்ப்பாண சாதிக்கட்டமைப்பில் பிராமணர்களுக்கு அடுத்த படியாகவும் ஆலய தொண்டுகள் வழிபாடுகளில் பிரமாணருக்கு நிகராகவும் கட்டியமைக்கப்பட்டு வந்த ஒரு சாதிக்கட்டுமானம் இதுவாகும். 

## சாதி அமைப்பு
குவாக்கை என்ற குழுக்குறி மூலம் அடையாளம் செய்யப்படும் இச்சாதி அமைப்பு தமது சாதிக் கட்டுமானங்களில் இறுக்கமான தன்மைகளை இன்றும் கடைப்பிடித்து வருவது குறிப்பிடத்தக்கது.

## பழனிப் பண்டாரம்
தமிழ்நாட்டில் இச்சமுதாயத்தினர் சில கோயில்களில் பூசை செய்து வரும் பணிகளை மேற்கொள்கின்றனர். 

**[[பழனி]] [[முருகன்]]** கோயிலில் இவர்கள் குறிப்பிடத்தக்க அளவில் இந்தப் பணியில் ஈடுபட்டுள்ளனர். முருகனை **பழனிப் பண்டாரம்** என்றழைப்பதுண்டு.

## வெக்காளியம்மன் கோவில் பண்டாரங்கள்
திருச்சியில் உள்ள அருள்மிகு வெக்காளியம்மன் கோவிலில் பண்டாரங்கள் அம்மனுக்கு பூசைபணிகளை சிறப்பாக செய்து வருகிறார்கள்.

## இவற்றையும் காணவும்
* வெக்காளியம்மன்
* பழனி
* முருகன்

பகுப்பு:சாதிகள்
எம்மா கோல்ட்மன்

**எம்மா கோல்ட்மன்** (Emma Goldman - ஜூன் 27, 1869 – மே 14, 1940) அவரது அரசியல் செயற்பாடுகள், பேச்சு, எழுத்து என்பவற்றுக்காக அறியப்பட்ட ஒரு அரசின்மைவாதி ஆவார். இவரது ஆதரவாளர்கள் இவரை "சுதந்திரமான சிந்தனை"களைக் கொண்ட ஒரு போராளி என்றும், எதிர்ப்பாளர்கள் இவரை அரசியல் நோக்கங்களுக்காகக் கொலைகளையும் வன்முறைப் புரட்சிகளையும் தூண்டிவிடுபவர் என்றும் கூறினர்.

## பிறப்பு , ஆரம்ப வாழ்க்கை
இவர் அக்காலத்து ரஷ்யப் பேரரசின் ஒரு பகுதியாக இருந்த லித்துவேனியாவின் கௌனாஸ் (Kaunas) என்னும் இடத்தில், ஒரு மரபுவாத யூதக் குடும்பத்தில் பிறந்தார். இவருக்கும் இவரின் தந்தையாருக்கும் இடையேயான தொடர்பு வன்முறை சார்ந்ததாக இருந்தது. கொனிக்ஸ்பர்க்கில் இவர் பள்ளிக்குச் சென்று கல்வி கற்றாலும், குடும்பம் சென் பீட்டர்ஸ்பர்க்குக்கு இடம் பெயர்ந்தபோது இவர் படிப்பைத் தொடரத் தந்தை இடமளிக்கவில்லை. எனினும் எம்மா தீவிரமாக வாசித்து அக்காலத்து அரசியல் நிலைமைகள் பற்றிய தனது அறிவை வளர்த்துக் கொண்டார்.இவருக்குப் பதினாறு வயதாக இருந்தபோது, தனது சகோதரியான ஹெலனாவுடன் அமெரிக்காவுக்குச் சென்ற எம்மா அங்கே நியூ யார்க்கில் உள்ள ரோச்செஸ்டரில் குடியேறினார். 1887ல் திருமணமாகிச் சிறிது காலம் வாழ்ந்த அவர் கணவனுடன் மணமுறிவு செய்துவிட்டு நியூ யார்க் நகரத்துக்குச் சென்றார்.

## அரசியல் வாழ்க்கை
அரசின்மைவாதத்தால் ஈர்க்கப்பட்ட எம்மா, ஜொஹான் மோஸ்ட் என்பவரின் தூண்டுதலால் மேடைப் பேச்சுக்களில் ஈடுபட்டார். சிறந்த விரிவுரையாளரான இவர் ஆயிரக் கணக்கானவர்களைத் தன்பால் ஈர்த்தார். அரசின்மைவாதியும், எழுத்தளருமான அலெக்சாண்டர் பேர்க்மன், எம்மாவின் காதலரானார். இவருடன் வாழ்க்கை முழுவதும் நெருக்கமான தொடர்புகளைப் பேணி வந்ததுடன் நல்ல தோழராகவும் விளங்கினார். தமது கொள்கைகளுக்கான ஒரு பிரசார உத்தியாக ஹென்றி கிளே ஃபிரிக் என்பவரைக் கொல்வதற்கு இருவரும் திட்டமிட்டனர். இம் முயற்சியிலிருந்து பிரிக் உயிர் தப்பினாலும், பேர்க்மனுக்கு 22 ஆண்டுகள் சிறைத் தண்டனை கிடைத்தது. தொடர்ந்து வந்த ஆண்டுகளில், கலகங்களைத் தூண்டியமை, குடும்பக் கட்டுப்பாடு தொடர்பான பிரசுரங்களை வழங்கியது போன்ற குற்றங்களுக்காகப் பல தடவைகள் சிறை சென்றார். 1906 ஆம் ஆண்டில் கோல்ட்மன் "புவித் தாய்" (Mother Earth) என்னும் அரசின்மைவாதச் சஞ்சிகை ஒன்றை நிறுவினார்.

1917 ஆம் ஆண்டில் கட்டாயப் படைத்துறைச் சேவையில் மக்கள் இணைவதைத் தடுக்க முயன்றமைக்காக கோல்ட்மனுக்கும், பேர்க்மனுக்கும் இரண்டு ஆண்டுகள் சிறைத் தண்டனை கிடைத்தது. இவர்கள் விடுதலை அடைந்ததும், இவர்களும் மேலும் பல நூற்றுக் கணக்கானோரும் கைது செய்யப்பட்டு ரஷ்யாவுக்கு நாடு கடத்தப்பட்டனர். தொடக்கத்தில் போல்ஷ்விக் புரட்சிக்கு ஆதரவாக இருந்த இவர், விரைவிலேயே சோவியத் அரசின் வன்முறைகளையும், சுதந்திரமான குரல்களை நசுக்குவதையும் கண்டித்துக் குரல் கொடுத்தார். 1923 ஆம் ஆண்டில் தனது பட்டறிவுகள் பற்றிய *ரஷ்யாவில் எனது Disillusionment* *(My Disillusionment in Russia)* என்னும் நூலை எழுதினார். இங்கிலாந்து, கனடா, பிரான்ஸ் ஆகிய நாடுகளில் வாழ்ந்தபோது "எனது வாழ்க்கையை வாழ்தல்" (Living My Life) என்னும் தனது தன்வரலாற்று நூலை எழுதினார். ஸ்பெயினில் நடந்த உள்நாட்டுப் போரில் கலந்து கொள்வதற்காக எம்மா அங்கு சென்றார்.

## இறப்பு
1940 மே 14 ஆம் தேதி இவர் டொரான்டோவில் காலமானார்.

## மேற்கோள்கள்

பகுப்பு:1869 பிறப்புகள்
பகுப்பு:1940 இறப்புகள்
பகுப்பு:அரசின்மைவாதிகள்
பகுப்பு:வரலாற்றில் பெண்கள்
பகுப்பு:பெண் அரசியல்வாதிகள்
பகுப்பு:பெண்ணியவாதிகள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்கப் பெண் எழுத்தாளர்கள்
இடைமுகம்

**இடைமுகம்** (*interface*) ஊடாக கணினிக்கும் பயனருக்கும் இடையேயான தொடர்பு நடைபெறும். அதாவது பல்வேறு பிற்தள செயற்பாடுகளை மறைத்து மனிதருக்கு கணினி காட்டும் முகமே இடைமுகம். தொடக்ககாலத்தில் கட்டளை வரி இடைமுகங்கள் இருந்தன. 1980 களில் வரைகலை பயனர் இடைமுகம் அறிமுகப்படுத்தப்பட்டு, இன்று அனேக கணினிகளில் இருக்கிறது. தற்காலத்தில் பேச்சுணரிகள் வலுப்பெற்று குரல் பயனர் இடைமுகம் அறிமுகப்படுத்தப்பட்டு வருகின்றன.

தற்காலத்தில் கணினி இடைமுக வடிவமைப்பு, வேலை வாய்ப்பினை உருவாக்கித் தருகிற துறையாக உருமாறி உள்ளது.

## மேற்கோள்கள்

பகுப்பு:கணினி இடைமுகம்
தன்னியக்கம்

**தன்னியக்கம்** அல்லது தானியக்கம் என்பது ஒரு செயற்பாட்டை தொடர் மனித உள்ளீடு இல்லாமல் தானாக இயங்க செய்யவல்ல கட்டுப்பாட்டு முறைமையைக் குறிக்கும்.  தன்னியக்கமாக்கம் இயந்திரமாக்கத்தின் அடுத்தபடி. பல்வேறு பண்ட உற்பத்தி தொழில்கள் தன்னியக்கம் பெற்றுவருகின்றன. எடுத்துக்காட்டாக தானுந்து உற்பத்தியில் பல நிலைகள் தன்னியக்கமாக்கப்ப்பட்டுள்ளன.  

தன்னியக்கம் பல மனித தொழில்களை செய்து மனிதருக்கு வேலை இல்லா திண்டாட்டத்தை விளைவிக்கும் என்ற விமர்சனம் உண்டு.  

சில ஆபத்தான செயற்பாடுகளை தன்னியக்கம் செய்வது அவசியமானது.  

பகுப்பு:தானியங்கியல்
பகுப்பு:தன்னியக்கம்
சுரேஸ் ட வன்

**சுரேஸ் ட வன்** (Suresh da wun) டென்மார்க்கில் இருக்கும் தமிழ் ராப் இசைக் கலைஞர்.  இவர் புலம் பெயர் ஈழத்தமிழர்.  குடிப்பெயர்வு, காதல், ராப் இசை போன்ற கருக்களில் பாடல் பாடியுள்ளார்.  *வல்லவன்*, *அவசரம்* ஆகிய இசைத்தட்டுக்களை வெளியுட்டுள்ளார்.  

## பாடல்கள்
* யாப்பானம், நெல்லியடி, சுரேஸ் ட வன் பேயரைச் சொல்லி, உன் கொப்பன் பெயரை விட்டுத் தள்ளி 

## வெளி இணைப்புகள்
* my space page 

பகுப்பு:தமிழ் ராப் இசை
சேனாவதி

**சேனாவதி** கருநாடக இசையின் 7வது மேளகர்த்தா இராகம் ஆகும். அசம்பூர்ண பத்ததியில் 7வது இராகம் **சேனாகிரிணி**.

## இலக்கணம்
thumb|right|250px|சேனாவதி சுரங்கள் C யிலிருந்து தொடக்கம்

* 72 மேளகர்த்தா திட்டத்தில் 7வது மேளம்.
* இது *[[மேளகர்த்தா இராகங்களின் அமைப்பு#விவரம்|நேத்ர]]* என்றழைக்கப்படும் 2வது வட்டத்தில் (சக்கரத்தில்) முதல் மேளம்.
* இந்த இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.

## சிறப்பு அம்சங்கள்
* இது ஒரு விவாதி மேளம்.
* நீண்ட ஆலாபனைக்கு இடம் கொடாத ராகம்.
* இதன் மத்திமத்தை பிரதி மத்திமாக மாற்றினால் இராகம் கவாம்போதி (43) ஆகும்.
* கிரக பேதத்தின் வழியாக இந்த மேளத்தின் ரிஷப, தைவத சுரம் முறையே லதாங்கி (63), சூர்யகாந்தம் (17) மேளம் தோற்றுவிக்கிறது (மூர்ச்சனாகாரக மேளம்).

## உருப்படிகள்
* கிருதி: *ஞானாம்பிகே பாளயமாம்*, முத்துசாமி தீட்சிதர், திஸ்ர ஏக தாளம்

## மேற்கோள்கள்

பகுப்பு:மேளகர்த்தா இராகங்கள்
1884

ஆண்டு ***1884***  (**[[ரோம எண்ணுருக்கள்|MDCCCLXXXIV]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.

## நிகழ்வுகள்
* ஜனவரி 4 - ஃபாபியன் அமைப்புலண்டனில் ஆரம்பிக்கப்பட்டது.
* பெப்ரவரி 1 - ஒக்ஸ்போர்ட் ஆங்கில அகராதியின் முதலாவது பதிப்பு வெளிவந்தது.
* ஏப்ரல் 22 - இங்கிலாந்தில் கொல்செஸ்டர் நகரில் நிகழ்ந்த நிலநடுக்கத்தினால் பலத்த சேதம் ஏற்பட்டது.
* ஏப்ரல் 26 - யாழ்ப்பாணத்தில் முதலாவது வைஎம்சிஏ (YMCA) பேராசிரியர் பிராங்க் சாண்டேர்ஸ் என்பவரால் ஆரம்பிக்கப்பட்டது.
* மே 1 - ஐக்கிய அமெரிக்காவில் தொழிற்சங்கங்கள் எட்டு மணி நேர வேலையை முதற்தடவையாக வலியுறுத்தின.
[thumb|200px|right| [ஆகஸ்ட் 5: விடுதலைச் சிலை அடிக்கல் நாட்டு ஆரம்பம்]]
* ஜூலை 5 - ஜெர்மனி கமரூனைக் கைப்பற்றியது.
* ஆகஸ்ட் 5 விடுதலைச் சிலைக்கான அடிக்கல் நியூயோர்க் துறைமுகத்தில் பெட்லோ தீவில் நாட்டப்பட்டது.
* செப்டம்பர் 4 - குற்றவாளிகளை ஆஸ்திரேலியாவின் நியூ சவுத் வேல்சுக்கு அனுப்பும் கொள்கையை பிரித்தானியா கைவிட்டது.
* அக்டோபர் 13 - அனைத்துலக நேரம் கணிக்கும் இடமாக கிறீனிச் தெரிவு செய்யப்பட்டது.
* டிசம்பர் 6 - வாஷிங்டன் நினைவுச்சின்னத்தின் அமைப்பு வேலைகள் முடிவடைந்தன.
* டிசம்பர் 14 - இலங்கையில் இடம்பெற்ற பெரும் சூறாவளி காரணமாக யாழ்ப்பாணத்தில் மட்டும் பெரும் உயிர்ச் சேதமும் பொருட்சேதமும் ஏற்பட்டன.

### நாள் குறிக்கப்படாதவை
* சுற்றுயர்த்தி முதன்முதலாக இலண்டனைச் சேர்ந்த ஜே. ஈ. ஹால் என்பவரால் அமைக்கப்பட்டது
* ஸ்டெபான்-போல்ட்ஸ்மன் விதியை லுட்விக் போல்ட்ஸ்மன் திருத்தி எழுதினார்.
* உலகின் முதலாவது தானியங்கித் துப்பாக்கியை மெக்சிகோ இராணுவத் தளபதி மனுவேல் மொண்ட்ராகன் வடிவமைத்தார்.
* 1884-1885 - பிரான்ஸ் வியட்நாமைக் கைப்பற்றியது.
* கொக்கக் கோலா முதன் முதலில் தயாரிக்கப்பட்டது.

## பிறப்புகள்
* ஏப்ரல் 2 - ந. மு. வேங்கடசாமி நாட்டார், தமிழறிஞர் (இ. 1944)
* ஏப்ரல் 18 - ஜான் ஆன்வெல்ட், எஸ்தோனியாவின் புரட்சித் தலைவர் (1937)
* மே 8  - ஹாரி எஸ். ட்ரூமன், ஐக்கிய அமெரிக்கக் குடியரசுத் தலைவர் (இ. 1972)
* அக்டோபர் 14 - சி. டபிள்யூ. டபிள்யூ. கன்னங்கரா, இலங்கையில் இலவசக் கல்வியை அறிமுகப்படுத்தியவர் (இ. 1969)
* அக்டோபர் 20 - டி. எஸ். சேனநாயக்கா, இலங்கையின் முதலாவது பிரதமர் (பி. 1952]])
* டிசம்பர் 3 - ராஜேந்திர பிரசாத், இந்தியாவின் முதலாவது ஜனாதிபதி (இ. 1963)

## இறப்புகள்
* ஜனவரி 6 - கிரிகோர் ஜோஹன் மெண்டல், ஆஸ்திரியாவின் மரபியல் அறிஞர் (பி. 1822)
* மே 28 - சாமுவேல் ஃபிஸ்க் கிறீன், தமிழ் மருத்துவ முன்னோடி, அமெரிக்கக் கிறிஸ்தவ ஊழியர் (பி. 1822)
* இந்துபோர்ட் இராசரத்தினம், யாழ்ப்பாணத்து அரசியல்வாதி (இ. 1970)

## நாட்காட்டி
அன்றாட வாழ்வியல் தலைப்புகள் பட்டியல்

அனுபவம்

## வளர்ச்சிப் பருவங்கள்
* குழவிப் பருவம் - Infant 
* குழந்தை
* விடலை
* இளமை
* குமரப் பருவம், கட்டிளம் பருவம், பருவமானவர்
* நடு வயதுப் பருவம்
* முதுமை

## செயற்பாடுகள்
* மூச்சுவிடுதல்
* நித்திரை
* கனவு
* குறட்டை
* பல் துலக்குதல்
* வாயு பறிதல்
* மலம் கழித்தல்
* சிறுநீர் கழித்தல்
* சவரம் செய்தல்
* குளித்தல்
* உடுத்தல்
* சமைத்தல்
* உண்ணுதல்
* குடித்தல்
* பயணித்தல்
* வேலை
* பாத்தல்
* கதைத்தல், பேசுதல்
* வாசித்தல்
* எழுதுதல்
* படித்தல்
* கணித்தல்
* கணிமை
* நடத்தல்
* ஓடுதல்
* ஓட்டுதல்
* நீந்துதல்
* பொருள் வாங்கல் - shopping
* தொலைக்காட்சி பார்த்தல்
* கொட்டாவி
* சிரிப்பு
* விக்கல்
* தும்மல்
* துப்புதல்
* சொறிதல்
* வழிபாடு
* உடலுறவு
* சிந்தித்தல்
* திட்டமிடல்
* முடிவு செய்தல்
* முரண்படுத்தல்
* வாதிடல்
* முரண்பாடு தீர்த்தல்
* பிள்ளை வளத்தல்
* விளையாடுதல்

## உறவுகள்
* குடும்பம்
* நட்பு
* சமூகம்
* இயற்கை

## [[பொருளாதாரம்]]
* வேலை
* வரவுசொலவு
* முதலீடு
* கடன்
* கடன் அட்டை
* அடமானக் கடன்
* bills 
* வங்கி
* வருமான வரி
* காப்புறுதி

### வேலை
* Resume
* Cover Letter
* Interview
* Jop Application

## [[உடல்நலம்]]
* உடற்பயிற்சி
* மருத்துவம்
* வேலை குறைபாடுகள் 
* 
* யோகாக்கலை

## கல்வி
* தொடக்க கல்வி
* உயர் கல்வி
* பல்கலைக் கழகம்
* தொழில் கல்வி

## [[உணவு]]
* சமையல்
* சத்துணவு
* நீர்
* உணவு ஒவ்வாமை
* உடற் பருமன்

## உடை
* உடைகள்
* காலணி
* பணப்பை
* தையல்
* தோய்த்தல்
* closet

## [[இன்பம்]]
* விளையாட்டு
* பாலுறவு
* சுற்றுலா

## நிகழ்வுகள்
* பிறப்பு
* பிரிவு
* திருமணம்
* இறப்பு
* குடிபெயர்வு

## [[தொடர்பாடல்]]/[[தகவல்]]
* அஞ்சல்
* தொலைபேசி, கைபேசி
* தொலைக்காட்சி
* வானொலி
* கணினி
* பத்திரிகை, இதழ்
* நூல்

## [[போக்குவரத்து]]
* நடத்தல்
* மிதிவண்டி
* பொதுப் போக்குவரத்து
* தானுந்து
* தானுந்து ஓட்டல்

பகுப்பு:அன்றாட வாழ்வியல்
பகுப்பு:சமூகம் தலைப்புகள் பட்டியல்
1926

**1926**  (**[[ரோம எண்ணுருக்கள்|MCMXXVI]]**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 1 - துருக்கி கிரிகோரியன் நாட்காட்டிக்கு மாறியது.
* ஜனவரி 3 - தியோடோரஸ் பங்காலொஸ் கிரேக்கத்தின் சர்வாதிகாரியாக தன்னை அறிவித்தான்.
* ஜனவரி 6 - அன்னை தெரேசா கல்கத்தாவிற்கு வந்தார்.
* ஜனவரி 8 - அப்துல்-அசீஸ் இபன் சாவுட் *ஹெஜாஸ்* நாட்டின் மன்னராக முடிசூடி அதன் பெயரை சவுதி அரேபியா என மாற்றினார்.
* ஜனவரி 26 - ஜோன் லோகி பெயர்ட் தொலைக்காட்சிப் பெட்டி யை காட்சிப்படுத்தினார்.
* ஏப்ரல் 7 - முசோலினி மீதான கொலை முயற்சி தோல்வியடைந்தது.
* ஏப்ரல் 16 - கொஸ்டா ரிக்காவில் தொடருந்து விபத்துக்குள்ளாகியதில் 178 பேர் கொல்லப்பட்டனர்.
* மே 12 -ருவால் அமுன்சென் வட துருவம் மீது பறந்தார்.
* மே 12–14 - இராணுவப் புரட்சியை அடுத்து ஜோசெப் பில்சூட்ஸ்கி போலந்தின் ஆட்சியைக் கைப்பற்றினார்.
* சூலை 9 - இராணுவப் புரட்சியை அடுத்து இராணுவத் தளபதி அந்தோனியோ கார்மோனா போர்த்துக்கலின் ஆட்சியைக் கைப்பற்றினார்.
* ஆகத்து 22 - கிரேக்கத்தில் தியோடோரஸ் பங்காலொஸ் ஆட்சியில் இருந்து அகற்றப்பட்டார்.
* அக்டோபர் 20 - கியூபாவில் கிளம்பிய சூறாவளியினால் 650 பேர் கொல்லப்பட்டனர்.
* நவம்பர் 10 - ஹிரோஹிட்டோ ஜப்பானின் 124வது பேரரசராக முடிசூடினார்.
* நவம்பர் 24 - பாண்டிச்சேரியில் உள்ள ஸ்ரீ அரவிந்தர் ஆசிரமத்தின் பொறுப்பை அன்னையிடம் ஒப்படைத்து விட்டு அரவிந்தர் இளைப்பாறினார்.
* டிசம்பர் 17 - லித்துவேனியாவில் இடம்பெற்ற இராணுவப் புரட்சியை அடுத்து மக்களாட்சி அரசு கலைக்கப்பட்டு அண்டானஸ் சிமெத்தோனா ஆட்சியைப் பிடித்தார்.
* டிசம்பர் 18 - துருக்கி கிரிகோரியன் நாட்காட்டிக்கு மாறியது. 'நாளை' ஜனவரி 1 1926க்கு மாற்றப்பட்டது.

## நாள் அறியப்படாதவை
* ஒலியுடன் கூடிய முதலாவது திரைப்படம் *Don Juan* வெளியிடப்பட்டது.

## பிறப்புகள்
* ஜனவரி 5 - ஜோசுவா பெஞ்சமின் ஜெயரத்தினம், சிங்கப்பூரின் அரசியல்வாதி (இ. 2008)
* ஜனவரி 15 - காசாபா தாதாசாகேப் சாதவ், இந்தியா ஒலிம்பிக் வீரர் (இ. 1984)
* ஜனவரி 22 - தி. வே. கோபாலையர், தமிழறிஞர் (இ. 2007)
* பெப்ரவரி 18 - வ. ஐ. சுப்பிரமணியம், மொழியியல் அறிஞர் (இ. 2009)
* ஏப்ரல் 21 - ஐக்கிய இராச்சியத்தின் இரண்டாம் எலிசபெத்
* ஜூன் 1 - மர்லின் மன்றோ அமெரிக்க நடிகை (இ. 1962)
* ஜூன் 8 - சுகார்ட்டோ, இந்தோனேசியாவின் அதிபர் (இ. 2008)
* ஆகத்து 2 - ஜோர்ஜ் ஹபாஷ், பாலஸ்தீன அரசியல்வாதி (இ. 2008)
* ஆகத்து 13 - பிடல் காஸ்ட்ரோ, கியூபாவின் அரசுத்தலைவர், புரட்சியாளர் (இ. 2016)
* அக்டோபர் 15 - மிஷேல் ஃபூக்கோ, சிந்தனையாளர் (இ. 2984)
* நவம்பர் 23 - சத்திய சாயி பாபா, தென்னிந்தியச் சமயத் தலைவர்

## இறப்புகள்
* டிசம்பர் 5 - கிளாடு மோனெ, பிரெஞ்சு ஓவியர் (பி. 1840)

## நோபல் பரிசுகள்
* இயற்பியல் - ஜான் பப்டிஸ்ட் பெரின்
* வேதியியல் - தியோடர் சுவெட்பேர்க்
* மருத்துவம் - ஜொகான்னஸ் அண்ட்ரியாஸ் கிரிப் ஃபிபிகர்
* இலக்கியம் - கிரேசியா டெலெடா
* அமைதி - அரிஸ்டிட் பிரயாண்ட், குஸ்டாவ் ஸ்ட்ரெஸ்மன்

## 1926 நாட்காட்டி

பகுப்பு:1926
மேற்கு சகாரா

**மேற்கு சகாரா** என்பது மேற்கு ஆப்பிரிக்காவில் இருக்கும் ஒரு நிலப்பரப்பு. இதன் வடக்கு எல்லையில் மொரோக்கோவும், வடகிழக்கு எல்லையில் அல்ஜீரியாவும், கிழக்கு தெற்கு எல்லைகளில் மவுரித்தோனியாவும், மேற்கே அட்லாண்டிக் பெருங்கடலும் உள்ளன. இதன் பெரும் பகுதி பாலைவனம் ஆகும். அதனால் அரிதாகவே மக்கள் இங்கு வாழ்கின்றன. 1960 களில் இருந்து மேற்கு சகாரா ஒரு தன்னாட்சி நிலப்பரப்பாக ஐக்கிய நாடுகளால் ஏற்றுக்கொள்ளப்பட்டுள்ளது.

## சான்றுகள்
வலிசும் புட்டூனாவும்

**வலிசும் புட்டூனாவும்** (*Wallis and Futuna*) தெற்கு பசுபிக் பெருங்கடலில் இருக்கும் மூன்று முக்கிய தீவுகளும் பிற பல சிறுதீவுகளும் அடங்கிய பிரதேசம். இது பிரான்ஸ்சின் ஆட்சிக்குட்பட்டது. இதன் பரப்பளவு 264 சதுர கி.மீ.. இங்கு 16,039  மக்கள் வசிக்கின்றனர்.

## மேற்கோள்கள்


பகுப்பு:பிரான்சு
துர்கசு கைகோசு தீவுகள்

**துர்கசும் கைகோசும்** (Turks and Caicos Islands) கரிபியனில் இருக்கும் இரு தீவுத் தொகுதிகள். இவற்றில் பெரியவை கைகோசு, சிறியவை துர்கசு. இவை ஐக்கிய இராச்சியத்தின் ஆட்சிக்குட்பட்டவை. இந்த பகுதிகள் சுற்றுலாவுக்கு புகழ்பெற்றவை.

இவற்றின் மொத்த பரப்பளவு 417 சதுர கி.மீ.. இங்கு 30600 மக்கள் வசிக்கின்றனர்.

## மேற்கோள்கள்

பகுப்பு:ஐக்கிய இராச்சியம்
பகுப்பு:பிரித்தானிய கடல்கடந்த மண்டலங்கள்
பகுப்பு:கரிபியன் நாடுகள்
ரிக்கி மாட்டின்

**ரிக்கி மாட்டின்** (*Ricky Martin*, பிறப்பு: டிசம்பர் 24, 1971) ஒரு பிரபல எசுப்பானிய மொழிப் பாப் பாடகர். *Enrique Martín Morales* என்ற இயற்பெயர் கொண்ட இவர் புவேர்ட்டோ ரிக்கோ நாட்டைச் சேர்ந்த சான் வான் நகரைச் சேர்ந்தவர். ஆங்கிலத்தில் பல பாடல்களைப் பாடியுள்ளார். சில தொலைக்காட்சி நிகழ்ச்சிகளும் நடித்தும் உள்ளார். இவரது இசைத்தட்டுக்கள் 55 மில்லியன் பிரதிகளுக்கு மேல் விற்றுள்ளன.

மார்ச் 29, 2010 அன்று ரிக்கி மார்ட்டின் தன்னுடைய வலைதளத்தின் மூலம் தான் ஒரு ஓரினச்சேர்க்கையாளன் என தெரிவித்துக்கொண்டார். அந்த தளத்தில், "நான் ஒரு அதிர்ஷ்டமான ஓரினச்சேர்க்கையாளன் என்பதை பெருமையுடன் சொல்லிக்கொள்கிறேன்" என்ற வாசகத்துடன் தனது ஓரினச்சேர்க்கை இயல்பை வெளிப்படுத்தியுள்ளார்.

## மேற்கோள்கள்

பகுப்பு:இசைக் கலைஞர்கள்
பகுப்பு:புவேர்ட்டோ ரிக்கோ மக்கள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:ந.ந.ஈ.தி நபர்கள்
வர்ணம் பண்பலை வானொலி

**வர்ணம் பண்பலை வானொலி** (*Varnam FM*) என்பது இலங்கையின் தலைநகர் கொழும்பில் இருந்து தமிழில் ஒலிபரப்பாகும் பண்பலை வானொலிச் சேவையாகும். *வெற்றி பண்பலை வானொலி* என்னும் பெயரானது, பெப்ரவரி 11, 2008 அன்று வர்ணம் பண்பலை வானொலி என பெயர் மாற்றம் செய்யப்பட்டு, தற்போது 99.6 பண்பலை வரிசையில் 24 மணி நேரமும் ஒலிபரப்பாகிறது. இவ்வானொலிச் சேவையை "வொய்ஸ் ஆப் ஏசியா நெட்வொர்க்ஸ்" என்ற நிறுவனம் நடத்தி வருகிறது.

## மேற்கோள்கள்


பகுப்பு:ஈழத் தமிழ் வானொலிகள்
பகுப்பு:இலங்கையின் வானொலி நிலையங்கள்
பொமல்ஹோட்

[250px|right|thumb|பொமல்கோட் விண்மீனைச் சுற்றும் பொமல்ஹோட் b என்ற கோள் <br />([ஹபிள் விண்வெளித் தொலைநோக்கி ஊடாக எடுக்கப்பட்ட நாசாவின் படம்)]]
**பொமல்ஹோட்** (*Fomalhaut*) என்பது பீசிஸ் ஆஸ்ட்ரினஸ் என்ற விண்மீன் மண்டலத்தில் உள்ள ஒளிச்செறிவு கூடிய விண்மீன் ஆகும். இதன் பெயருக்கு அரபு மொழியில் *திமிங்கிலத்தின் வாய்* என்று பொருள். இது பூமியில் இருந்து கிட்டத்தட்ட 25 ஒளியாண்டுகள் தூரத்தில் அமைந்துள்ளது.

## வயது
பொமல்ஹோட் ஓர் இளம் விண்மீனாகக் கருதப்படுகிறது. இதன் வயது கிட்டத்தட்ட 200 முதல் 300 மில்லியன் ஆண்டுகள் ஆகும். இதன் வாழ்வுக்காலம் ஒரு பில்லியன் ஆண்டுகள் மட்டுமே. இதன் மேற்பரப்பின் வெப்பநிலை 8,500 K (14,840&nbsp;°F/8,230&nbsp;°C). சூரியனுடன் ஒப்பிடும்போது இதன் திணிவு 2.3 மடங்கும், ஒளிர்வு 15 மடங்கும், விட்டம் 1.7 மடங்கும் ஆகும்.

## தொகுதி
2008, நவம்பர் 13 இல் இதனைச் சுற்றி வரும் கோள் ஒன்றைத் தாம் அவதானித்ததாக வானியலாளர்கள் அறிவித்தனர். பொமல்ஹோட் பி என்ற இக்கோளின் திணிவு வியாழனை விட மூன்று மடங்கு பெரியதும், குறைந்தது நெப்டியூனின் திணிவை ஒத்ததும் ஆகும்.

## மேற்கோள்கள்

 

பகுப்பு:விண்மீன்கள்
பகுப்பு:அரபு மொழிச் சொற்கள்
செசசத்து

**செசெசெட் அரசி** (*Queen Sesheshet*, ஐபிஏ: sɘʃɘsɐʈ) என்பவள் பண்டைய எகிப்தின் ஆறாம் வம்சத்தின் முதலாவது பார்வோனும் தேத்தியின் தாயாரும் ஆவார். அரச வம்சத்தின் இரு பிரிவுகளிடையே இருந்த பிளவை சீர்ப்படுத்தி தனது மகன் தேத்தியை எகிப்தின் பார்வோனாக கொண்டுவந்ததில் இவளுக்கு முக்கியப் பங்கு உள்ளது. இவளது மகனுடன் ஆரம்பிக்கும் எகிப்தின் வரலாற்றில், பழைய எகிப்திய இராச்சியத்தின் ஒரு பகுதியாக இப்போதைய வரலாற்றாய்வாளர்கள் வகுத்துள்ளார்கள்.

2008 ஆம் ஆண்டு வரையில், ஆறாவது வம்சத்தினரில் செசெஷெட்டின் பிரமிது மட்டுமே கண்டுபிடிக்கப்பட்டிருக்கவில்லை. இவ்வாண்டில் செசெஷெட்டின் பிரமிது எனக்கருதப்படும் பிரமிதை ஆய்வாளர்கள் கண்டுபிடித்தனர்.

## கண்டுபிடிப்பு
2008, நவம்பர் 8 இல் எகிப்தின் தொல்லியல் ஆய்வாளர், சாஹி ஹவாஸ், சக்காரா என்ற இடத்தில் 4.300 ஆண்டுகள் பழமையான செசெஷெட்டின் 5 மீட்டர் உயர பிரமிட் ஒன்றைத் தமது குழுவினர் கண்டுபிடித்திருப்பதாக அறிவித்தார். இந்த சமாதி எகிப்தில் இதுவரையில் கண்டுபிடிக்கப்பட்ட பண்டைய பிரமிதுகளில் 118 ஆவது ஆகும்.
## எகிப்திய பெண் அரசிகள்
*நெஃபர்டீட்டீ
*ஆட்செப்சுட்டு
*அரசி டூஸ்ரெத்
*நெஃபர்டீட்டீ
*நெபர்தரி
*முதலாம் நெபெரு
*முதலாம் கிளியோபாட்ரா
*ஏழாம் கிளியோபாற்றா

## மேற்கோள்கள்

## வெளி இணைப்புகள்
* BBC, In pictures: New pyramid found

பகுப்பு:பெண் பரோவாக்கள்
பகுப்பு:எகிப்தின் வரலாறு
செயிண்ட் எலனா

**செயிண்ட் எலனா** தென் அட்லாண்டிக் பெருங்கடலில் இருக்கும் ஒரு தீவுத் தொகுதி. இது பிரித்தானியக் கடல் கடந்த ஆட்புலமான செயிண்ட் எலனா, அசென்சன்,  டிரிசுதான் டா குன்ஃகாவைச் சார்ந்த பகுதியாகும்.

1659 ஆம் ஆண்டு இது பிரித்தானியாவின் ஆட்சிக்கு வந்தது

இந்த தீவுகள் 500 ஆண்டுகளுக்கு முன்பு போர்த்துகீசியா்களால் கண்டுபிடிக்கப்பட்டன. அப்போது அங்கு பழங்குடிகள் யாரும் இருக்கவில்லை. இது காலனித்துவ காலத்தில் கப்பல் போக்குவரத்துக்கு ஒரு கேந்திர முக்கியத்துவம் வாய்ந்த இடமாக இருந்தது. பல குற்றவாளிகள் இங்கு விடப்பட்டனர். நெப்போலியனும் இங்கு நாடுகடத்தப்பட்டிருந்தான். .

## உசாத்துணை

## வெளி இணைப்புகள்

* The Official Government Website of Saint Helena
*  The Official Website for St Helena Tourism
*  St Helena Diving and Marine Tours
*  St Helena fishing Charters
* Saint Helena Island Information website
* St Helena Association (UK) 
* Friends of St Helena – supporting St Helena and providing information about the island since 1988
* Radio Saint FM (live broadcasting from Saint Helena)
* The Saint Helena Virtual Library and Archive
*
* Saint Helena Travel Guide from Travellerspoint.
* The first website on St Helena&nbsp;— since 1995
* The St Helena Institute&nbsp;– Dedicated to St Helena and Dependencies research since 1997
* BBC News: Life on one of the world's most remote islands
*
* Main sites, habitations and occupants of the island during Napoleon's captivity
*  South Atlantic news, in association with the Saint Helena Independent
* St Helenas online rental accommodation and property finder
* Seale, Robert F. (1834) ''The geognosy of the island St. Helena, illustrated in a series of views, plans and sections''. London: Achermann and Co. – digital facsimile from the Linda Hall Library
* Isolated Islands: St. Helena  (2014), Globe Trekker (Travel Documentory)

பகுப்பு:செயிண்ட் எலனா, லாசென்சன் மற்றும் திரிசுத்தான் தா குன்யா
பகுப்பு:தெற்கு அத்திலாந்திக்குப் பெருங்கடல் தீவுகள்
பகுப்பு:ஆப்பிரிக்கத் தீவுகள்
பகுப்பு:மேற்கு ஆப்பிரிக்கா
எச்ஆர் 8799

250px|right|thumb|எச்ஆர் 8799 விண்மீன் (நடுவில்), இதன் கோள்கள்: எச்ஆர் 8799d, எச்ஆர் 8799c, எச்ஆர் 8799b
**எச்ஆர் 8799** (*HR 8799*) என்பது பூமியில் இருந்து 129 ஒளியாண்டுகள் தூரத்தில் பெகாசசு என்ற விண்மீன் மண்டலத்தில் அமைந்துள்ள ஓர் இளம் (~60 மில்லியன் ஆண்டுகள் பழமையானது) விண்மீன் ஆகும். இது சூரியனை விட 1.5 மடங்கு எடையுடையதும், 4.9 மடங்கு ஒளிச்செறிவுடையதும் ஆகும்.

## கோள்களின் தொகுதி
நவம்பர் 2008 இல், இவ்விண்மீனைச் சுற்றி வரும் மூன்று கோள்களை ஹவாயில் பொருத்தப்பட்டுள்ள ஜெமினி தொலைநோக்கிகளூடாகத் தாம் அவதானித்துள்ளதாக கனடாவின் வானியல் ஆய்வாளர்கள் அறிவித்துள்ளனர். d, c, b என அழைக்கப்படும் இக்கோள்களின் சுற்றுவட்ட ஆரைகள் முறையே சனி, யுரேனஸ், நெப்டியூன் ஆகியவற்றிலும் பார்க்க 2.5 மடங்கு பெரியதாகும்.

## மேற்கோள்கள்

 

பகுப்பு:விண்மீன்கள்
பகுப்பு:பெகாசசு விண்மீன் குழு
மக்கள் கோயில்

**மக்கள் கோயில்** (*Peoples Temple*) என்பது 1955 ஆம் ஆண்டில் ஜிம் ஜோன்ஸ் என்பவரால் ஆரம்பிக்கப்பட்ட ஒரு சமூக அமைப்பாகும். 1970களின் நடுப்பகுதிக்குள் கலிபோர்னியாவில் பல இடங்களில் இதன் கிளைகள் நிறுவப்பட்டன. இதன் தலைமையகமும் கலிபோர்னியாவில் உள்ளது. கயானாவில் ஜோன்ஸ்டவுன் என்ற இடத்தில் இவ்வமைப்பின் கிளையொன்றில் 1978, நவம்பர் 18 ஆம் நாள் 900 பேர் வரையில் இறந்த நிகழ்வு இவ்வமைப்பு பற்றி உலகறியச் செய்த நிகழ்வாகும்.

ஜோன்ஸ்டவுன் நகரில் இடம்பெற்ற நிகழ்வு அமெரிக்காவின் வரலாற்றில் செப்டம்பர் 11, 2001 தாக்குதல்களுக்கு முன்னர் ஒரே நாளில் பெரும் தொகையானோர் இயற்கை அழிவல்லாத நிகழ்வு ஒன்றில் இறந்தது இதுவே ஆகும். இதன் போது கொலை செய்யப்பட்டவர்களில் ஐக்கிய அமெரிக்காவின் காங்கிரஸ் உறுப்பினர் லியோ ராயன் என்பவரும் ஒருவர்.

## வரலாறு
கம்யூனிசத் தத்துவத்தால் கவரப்பட்ட ஜிம் ஜோன்ஸ் மார்க்சியத்தை கிறிஸ்தவத் தேவாலயங்களில் பயன்படுத்தத் திட்டமிட்டார். இன்டியனாபொலிஸ் மாநிலத்தில் 1952 ஆம் ஆண்டு மெதடிஸ்த தேவாலயத்தில் மதகுருவானார். அங்கிருந்து அவர் விலகி தனக்கெனத் தனியே ஒரு தேவாலயத்தை நிறுவி செயற்படலானார். 1956 ஆம் ஆண்டில் அவ்வாலயத்துக்கு "Peoples Temple Full Gospel Church" என்ற பெயரைச் சூட்டி நிதி சேகரிக்கலானார். இவரது கோயில் குறிப்பாக ஆபிரிக்க அமெரிக்கர்களுக்கிடையே பிரபலமானது.

## கயானா கோயில் நிகழ்வு
1974 ஆம் ஆண்டில் மக்கள் கோயில் கயானாவில் நிலம் ஒன்றை குத்தகைக்கு எடுத்து மக்கள் கோயில் விவசாயத் திட்டம் என்ற பெயரில் ஒரு பெரும் திட்டத்தை ஆரம்பித்தது. அப்பஓது அங்கிருந்த மக்கள் 50 பேர் மட்டுமே. ஜிம் ஜோன்ஸ் சான் பிரான்சிஸ்கோவில் இருந்து கயானாவுக்குக் குடி பெயர்ந்தார். அவருடன் அவரது கோயில் உறுப்பினர்களும் இடம்பெயர்ந்தனர். கயானா கோயிலின் மக்கள் தொகை 1978 இல் 900 ஆக அதிகரித்தது. அங்கு குடி பெயர்ந்தவர்களுக்கு அக்கோயிலை சுவர்க்க புரியாகவும், உலகின் தீய பழக்கங்கள் அற்ற பிரதேசமாக மாற்றியமைக்கவும் உறுதிமொழி கொடுக்கப்பட்டது.

இக்கோயில் முறைகேடுகள் நடைபெறுவதாக கூறப்பட்ட புகார்களை விசாரிக்கவென அமெரிக்க காங்கிரஸ் உறுப்பினர் லியோ ராயன் 1978, நவம்பர் 17 இங்கு வருகை தந்தார். அக்கோயின் பல உறுப்பினர்கள் கோயிலை விட்டு வெளியேறுவதற்கு தமது விருப்பத்தை அவருக்குத் தெரிவித்தனர். இதனை அடுத்து நவம்பர் 18 ஆம் நாள் மாலையில் இவர்கள் ராயனுடன் அங்கிருந்து வெளியேறினர். கோயில் பாதுகாப்பு அதிகாரிகள் இவர்களை நோக்கி துப்பாக்கியால் சுட்டதில் ராயன், மற்றும் மூன்று ஊடகவியலாளர்கள் உட்பட ஐவர் கொல்லப்பட்டனர்.

அதே நாள் இரவு ஜிம் ஜோன்ஸ் தனது கோயில் உறுப்பினர்கள் அனைவரையும் சயனைட் கலந்த பானம் அருந்த உத்தரவிட்டார். ஜிம் ஜோன்ஸ் துப்பாக்கிச் சூடு பட்டு இறந்ததாகப் பின்னர் அறியப்பட்டது. அத்துடன் அவரது உடலில் போதை மருந்து அதிகளவில் ஏற்றப்பட்டிருந்தமையும் கண்டுபிடிக்கப்பட்டது. மொத்தம் இந்நிகழ்வில் 918 பேர் கொல்லப்பட்டனர். இவர்களில் 270 பேர் சிறுவர்கள்.

## மேற்கோள்கள்

## வெளி இணைப்புகள்
*San Diego State University: Extensive site with source documents, list of dead, pictures
*Audio Recording of Jonestown Suicide
*Transcription of Suicide Tape 
*Isaacson, Barry. From Silver Lake to Suicide: One Family's Secret History of the Jonestown Massacre 

பகுப்பு:ஐக்கிய அமெரிக்க வரலாறு
பகுப்பு:புதிய சமய இயக்கங்கள்
பகுப்பு:படுகொலைகள்
பகுப்பு:தற்கொலை
பகுப்பு:கயானா
ஐசிஐசிஐ வங்கி

**ஐசிஐசிஐ வங்கி** (*ICICI Bank*) (, , ) இந்தியாவின் மிகப்பெரிய தனியார் வங்கியாகும். இது மும்பை நகரை தலைமையகமாக கொண்டு செயல்படுகிறது

## சான்றுகள்

## மேற்கோள்கள்

பகுப்பு:இந்திய வங்கிகள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பகுப்பு:நிப்டி_50 நிறுவனங்கள்